CELEX: 62018CN0066
Language: fi
Date: 2018-02-01 00:00:00
Title: Asia C-66/18: Kanne 1.2.2018 – Euroopan komissio v. Unkari

201806010361917382018/C 211/10662018CJC21120180618FI01FIINFO_JUDICIAL201802017822Asia C-66/18: Kanne 1.2.2018 – Euroopan komissio v. Unkari
 ---documentbreak--- C2112018FI720120180201FI00107282Kanne 1.2.2018 – Euroopan komissio v. Unkari
   (Asia C-66/18)2018/C 211/10Oikeudenkäyntikieli: unkari
      Asianosaiset
   
   
      Kantaja: Euroopan komissio (asiamiehet: V. Di Bucci, L. Malferrari, B. De Meester ja K. Talabér-Ritz)
   
      Vastaaja: Unkari
   
      Vaatimukset
   
   Komissio vaatii, että unionin tuomioistuin toteaa, että Unkari
   
            —
         
         
            ei ole noudattanut WTO:n palvelukauppaa koskevan sopimuksen [palvelukaupan yleissopimus] XVII artiklaan perustuvia velvoitteitaan, koska muutetun, vuoden 2011 lain nro CCIV 76 §:n 1 momentin a kohdan mukaan Euroopan talousalueen ulkopuolelle sijoittautuneilta korkea-asteen oppilaitoksilta edellytetään kansainvälisen sopimuksen tekemistä opetuspalvelujen tarjoamiseksi
         
      
            —
         
         
            ei ole noudattanut direktiivin 2006/123/EY (
                  1
               ) 16 artiklaan, SEUT 49 ja SEUT 56 artiklaan sekä palvelukaupan yleissopimuksen XVII artiklaan perustuvia velvoitteitaan, koska muutetun, vuoden 2011 lain nro CCIV 76 §:n 1 momentin b kohdan mukaan ulkomaisilta korkea-asteen oppilaitoksilta edellytetään, että ne tarjoavat korkea-asteen opetusta alkuperämaissaan
         
      
            —
         
         
            ei ole noudattanut Euroopan unionin perusoikeuskirjan 13 artiklaan, 14 artiklan 3 kohtaan ja 16 artiklaan perustuvia velvoitteitaan edellä kuvattujen rajoitusten osalta
         
      
            —
         
         
            velvoitetaan korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Korkea-asteen opetuspalvelujen tarjoamisen oikeudellisista perusteista säädetään Unkarissa valtion korkea-asteen opetuksesta vuonna 2011 annetun lain (nemzeti felsőoktatásról szóló 2011. évi CCIV. törvény) 76 §:n 1 momentin a kohdassa siten, että ulkomainen korkea-asteen oppilaitos voi harjoittaa tutkintoon johtavaa opetustoimintaa vain siinä tapauksessa, että Unkarin hallitus ja ulkomaisen korkea-asteen oppilaitoksen kotipaikan valtion hallitus ovat tehneet Unkarissa harjoitettavan toiminnan periaatteellisesta tuesta kansainvälisen sopimuksen, joka velvoittaa kumpaakin sopimuspuolta ja jonka on perustuttava – kun kyse on liittovaltiosta – liittovaltiotason hallituksen kanssa tätä ennen voimaantulleeseen sopimukseen, mikäli osavaltion hallituksella ei ole valtuutta tehdä liittovaltiotason hallitusta velvoittavaa kansainvälistä sopimusta.
   Tämän lisäksi vuonna 2011 annetun lain nro CCIV 76 §:n 1 momentin b kohdassa säädetään, että Unkarissa toimivan ulkomaisen korkea-asteen oppilaitoksen on sen lisäksi, että se on kotipaikkansa valtiossa tunnustettu valtiolliseksi korkea-asteen oppilaitokseksi, todellisuudessa harjoitettava siellä korkea-asteen opetustoimintaa.
   Komissio on pannut 27.4.2017 vireille jäsenyysvelvoitteiden noudattamatta jättämisen toteamista koskevan menettelyn Unkaria vastaan kyseisen, vuonna 2011 annetun lain nro CCCIV, sellaisena kuin se on muutettuna, osalta.
   Koska Unkarin vastaukset eivät ole olleet tyydyttäviä, komissio on siirtynyt jäsenyysvelvoitteiden noudattamatta jättämisen toteamista koskevassa menettelyssä seuraavaan vaiheeseen antamalla Unkarille 14.7.2017 perustellun lausuntonsa.
   Koska komissio ei ole saanut perusteltuun lausuntoon tyydyttävää vastausta, se on päättänyt saattaa asian unionin tuomioistuimen käsiteltäväksi, jotta tämä toteaisi Unkarin jättäneen noudattamatta palvelukaupan yleissopimuksen XVII artiklaan, direktiivin 2006/123/EY 16 artiklaan, SEUT 49 ja SEUT 56 artiklaan sekä Euroopan unionin perusoikeuskirjan 13 artiklaan, 14 artiklan 3 kohtaan ja 16 artiklaan perustuvia velvoitteitaan.
   (
         1
      )	Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 276, s. 36).